section_heading: Životopis
paragraph_text: Kao pripadnik XVIII. dinastije, vladao je od 1352. – 1336. pr. Kr. Iz nepoznatih razloga pokrenuo je vjersku reformu kojom je uveo monoteističku religiju u kojoj je jedini Bog bio Aton, Bog Sunca. Zbog toga je došao u sukob s bogatim i moćnim svećenstvu koje je vjerovalo u vrhovnog boga Amona i druge bogove. Nezadovoljno svećenstvo pokušalo je izvesti dva neuspješna atentata na faraona. Početkom reformi kralj mijenja ime u Eknaton, zabranjuje štovanje Amona, a prijestolnicu seli iz Tebe u novi glavni grad, Amarnu. On i njegova žena Nefertiti posredovali su između naroda i boga, predstavljajući božje izaslanike na zemlji. Rezultat takve promjene bilo je slabljenje Egipta. Vjerska reforma nije bila duga vijeka, pa za vrijeme Tutankhamona koji se rodio kako Tutankhaton, dolazi do povratka starim običajima i Božanstvima. Eknaton je nakon svoje iznenadne smrti (neki smatraju da je otrovan) pokopan u kraljevskoj grobnici u Amarni. Danas se sve više dovode u pitanje monoteističke značajke Eknatonove religije. Eknatonov je nasljednik najvjerojatnije Tutankamon, ali i o tome postoje dvojbe jer su brojni dokazi kasnije namjerno uništeni.